Вішніцы

**Вішні́цы** () — вёска ў Польшчы, на рацэ Зяляве. Цэнтар сельскай гміны Бельскага павету Люблінскага ваяводзтва. Знаходзяцца за 28 км на поўдзень ад Белай і за 75 км на паўночны ўсход ад Любліна.

Вішніцы — даўняе магдэбурскае мястэчка гістарычнай Берасьцейшчыны, побач зь якім праходзіць паўднёва-заходняя мяжа этнічнай тэрыторыі беларусаў. Да нашага часу тут захавалася былая ўніяцкая царква Сьвятога Юрыя, помнік архітэктуры XIX ст.

## Гісторыя

### Вялікае Княства Літоўскае
Першы пісьмовы ўпамін пра Вішніцы датуецца 1446 годам. Паміж 1511—1579 гадамі яны атрымалі Магдэбурскае права. Згодна з адміністрацыйна-тэрытарыяльнай рэформай 1565—1566 гадоў мястэчка ўвайшло ў Берасьцейскі павет Берасьцейскага ваяводзтва.

30 сакавіка 1715 году кароль і вялікі князь Аўгуст Моцны, з улікам гаротнага становішча Вішніцаў па спусташэньні рознымі войскамі і на просьбу яго ўладальніка Станіслава Сапегі, выдаў мястэчку прывілей. Паводле прывілею, апроч двух даўнейшых кірмашоў на праваслаўныя сьвяты Сьвятога Юрыя і Прачыстай Багародзіцы, Вішніцам даваўся дазвол на два новыя кірмашы: на Сьвятога Яна (паводле праваслаўнага календару) і ў дзень Сьвятога Марціна (паводле каталіцкага календару).

### Пад уладай Расейскай імпэрыі
У выніку трэцяга падзелу Рэчы Паспалітай (1795 год) Вішніцы апынуліся ў складзе Расейскай імпэрыі, ува Ўладаўскім павеце Седлецкай губэрні. Гэта адарвала мястэчка ад губэрняў зь пераважна беларускім насельніцтвам. У XIX ст. Вішніцы знаходзіліся ў валоданьні Сапегаў. На 1827 год тут было 178 будынкаў. 24 сьнежня 1869 году расейскія ўлады панізілі афіцыйны статус мястэчка да вёскі.

За часамі Першай сусьветнай вайны ў 1915 годзе Вішніцы занялі войскі Нямецкай імпэрыі, папярэдне расейскія войскі спалілі 90% вёскі.

### Найноўшы час
Згодна з Рыскай мірнай дамовай 1921 году Вішніцы апынуліся ў складзе міжваеннай Польскай Рэспублікі. З пачаткам Другой сусьветнай вайны ў 1939 годзе Вішніцы занялі войскі Трэцяга Райху.

У 1944 годзе Вішніцы занялі савецкія войскі, па чым іх зноў перадалі Польшчы.


Višnicy, Kaścielnaja. Вішніцы, Касьцельная (S. Zavistoŭski, 1905).jpg|Стары касьцёл
Višnicy, Rynak, Juraŭskaja. Вішніцы, Рынак, Юраўская (1905).jpg|Рынак. Царква
Višnicy, Rynak. Вішніцы, Рынак (1905).jpg|Рынак 


## Насельніцтва
* **XIX стагодзьдзе**: 1827 год — 603 чал. 
* **XXI стагодзьдзе**: 2011 год — 1506 чал.

## Транспарт
Каля Вішніцаў праходзяць дзяржаўная аўтамабільная дарога  і ваяводзкая .

## Турыстычная інфармацыя
### Славутасьці
* Касьцёл Перамяненьне Пана (1937—1955)
* Могілкі: праваслаўныя (уніяцкія), юдэйскія
* Царква Сьвятога Юрыя (1870—1872)

### Страчаная спадчына
* Касьцёл (XVIII ст.)

## Галерэя

A-274 Kościół par. p.w. Przemienienia Pańskiego (1937-50) i Plebania (2 poł. XIX) 4.JPG|Касьцёл
Сямейны склеп Крашэўскіх у Вішніцах (Польшча), дзе пахаваны Каэтан і Люцыян Крашэўскія.jpg|Пахавальня Крашэўскіх
Wisznice-ds.jpg|Касьцельная вуліца


## Асобы
* На мясцовых могілках спачылі браты Каэтан і Люцыян Крашэўскія разам з маці Соф’яй

## Паселішчы-сябры

## Заўвагі

## Крыніцы

## Вонкавыя спасылкі
* Афіцыйная бачына

Катэгорыя:Гміна Вішніцы
Катэгорыя:Населеныя пункты Люблінскага ваяводзтва
Катэгорыя:Населеныя пункты, згаданыя ў XV стагодзьдзі
Катэгорыя:Мясьціны Крашэўскіх